Úradný vestník L 091 , 30/03/2004 S. 0056 - 0057



Rozhodnutie Komisie z 24. marca 2004, o dočasnom zavedení na trh určitých osív druhov Vicia faba a Glycine max, ktoré nespĺňajú požiadavky smerníc Rady 66/401/EHS alebo 2002/57/ES [oznámené pod číslom K(2004) 884] (Text s významom pre EHP) (2004/287/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 66/401/EHS zo 14. júna 1966 o uvádzaní osiva krmovín na trh [1], a najmä jej článok 17 ods. 1, so zreteľom na smernicu Rady 2002/57/EHS zo 14. júna 1966 o obchodovaní s osivom olejnín a priadnych rastlín [2], a najmä jej článok 21 ods. 1, keďže: (1) vo Francúzsku je množstvo dostupného osiva bôbu poľného (Vicia faba) a sóje (Glycine max), ktoré je vhodné pre domáce klimatické podmienky, a ktorého klíčivosť vyhovuje požiadavkám smernice 66/401/EHS alebo 2002/57/ES, nedostatočné, a nedovoľuje tak pokryť potreby tohto členského štátu; (2) nie je možné dostatočne uspokojiť dopyt po osive týchto druhov osivom z iných členských štátov alebo z tretích krajín, ktoré vyhovuje všetkým požiadavkám smernice 66/401/EHS alebo 2002/57/ES (3) primerane tomu, by sa malo Francúzsku povoliť uvádzanie osiva týchto druhov na trh za dodržania menej prísnych požiadaviek do 30. apríla 2004; (4) okrem toho by ďalšie členské štáty, ktoré sú schopné dodávať Francúzsku osivo týchto druhov, mali byť oprávnené povoliť uvádzanie takéhoto osiva na trh bez ohľadu na to, či bolo osivo zožaté v členskom štáte alebo v tretej krajine, na ktoré sa vzťahuje rozhodnutie Rady 2003/17/ES zo 16. decembra 2002 o rovnocennosti terénnych inšpekcií uskutočňovaných v tretích krajinách na množiteľskom poraste pre produkciu osiva a o rovnocennosti osiva vyprodukovaného v tretích krajinách [3]; (5) je vhodné, aby Francúzsko bolo koordinátorom, aby sa zabezpečilo, že celkové množstvo povoleného osiva podľa tohto rozhodnutia nepresiahne maximálne množstvo zahrnuté v tomto rozhodnutí; (6) opatrenia ustanovené v tomto rozhodnutí sú v súlade so stanoviskom Stáleho výboru pre osivá, množiteľský materiál v poľnohospodárstve, záhradníctve a lesnom hospodárstve, PRIJALA TOTO ROZHODNUTIE: Článok 1 Uvádzanie osiva bôbu poľného (Vicia faba), ktoré nevyhovuje požiadavkám na minimálnu klíčivosť stanoveným v smernici 66/401/EHS, na trh v spoločenstve sa povoľuje na obdobie do 30. apríla 2004, v súlade s podmienkami uvedenými v prílohe tohto rozhodnutia a ak: a) klíčiaca schopnosť musí byť najmenej taká, ako je uvedená v prílohe k tomuto rozhodnutiu; b) úradná etiketa musí uvádzať klíčivosť overená úradným preskúšaním vykonaným podľa článku 2 ods. 1 časť C písm. d) smernice 66/401/EHS; c) osivo musí byť prvýkrát uvedené na trh v súlade s článkom 3 tohto rozhodnutia. Článok 2 Uvádzanie osiva sóje (Glycine max), ktoré nevyhovuje požiadavkám na minimálnu klíčivosť stanoveným v smernici 2002/57/ES, na trh v spoločenstve sa povoľuje na obdobie do 30. apríla 2004, v súlade s podmienkami uvedenými v prílohe tohto rozhodnutia a ak: a) klíčiaca schopnosť musí byť najmenej taká, ako je uvedená v prílohe k tomuto rozhodnutiu; b) úradná etiketa musí uvádzať klíčivosť overená úradným preskúšaním vykonaným podľa článku 2 ods. 1 písm. f) a g) smernice 2002/57/ES; c) osivo musí byť prvýkrát uvedené na trh v súlade s článkom 3 tohto rozhodnutia. Článok 3 Každý dodávateľ osiva, ktorý chce uviesť na trh osivá uvedené v článku 1 a v článku 2, musí požiadať o povolenie členský štát, v ktorom je založený alebo do ktorého dováža. Dotknutý členský štát nepovolí dodávateľovi uvedenie osiva na trh iba ak: a) existuje dostatočný dôkaz o tom, aby pochyboval, či je dodávateľ schopný uviesť na trh množstvo osiva, pre ktoré žiada povolenie; alebo b) by celkové množstvo povolené k uvedeniu na trh na základe dotknutej odchýlky prekročilo maximálne množstvo určené v prílohe. Článok 4 Členské štáty si navzájom poskytujú administratívnu pomoc pri uplatňovaní tohto rozhodnutia. Francúzsko koná ako koordinačný členský štát v súvislosti s článkom 1 a článkom 2, aby sa zabezpečilo, že celkové povolené množstvo neprekročí maximálne množstvo určené v prílohe. Každý členský štát, ktorý obdrží žiadosť o povolenie v zmysle článku 3, bezodkladne oznámi koordinačnému členskému štátu množstvo zahrnuté v žiadosti. Koordinačný členský štát okamžite informuje členský štát, ktorý obdržal žiadosť, či by udelenie povolenia mohlo vyústiť do prekročenia maximálneho množstva. Článok 5 Členské štáty okamžite oznámia Komisii a iným členským štátom množstvá, v súvislosti s ktorými vydali povolenie na uvedenie na trh podľa tohto rozhodnutia. Článok 6 Toto rozhodnutie je adresované členským štátom. V Bruseli 24. marca 2004 Za Komisiu David Byrne člen Komisie [1] Ú. v. ES L 125, 11.7.1966, s. 2298/66. Smernica naposledy zmenená a doplnená smernicou 2003/61/ES (Ú. v. EÚ L 165, 3.7.2003, s. 23). [2] Ú. v. ES L 193, 20.7.2002, s. 74. Smernica naposledy zmenená a doplnená smernicou 2003/61/ES. [3] Ú. v. ES L 8, 14.1.2003, s. 10. Rozhodnutie zmenené a doplnené rozhodnutím 2003/403/ES (Ú. v. EÚ L 141, 7.6.2003, s. 23). -------------------------------------------------- PRÍLOHA Druh | Typ odrody | Maximálne prípustné množstvo(v tonách) | Minimálna klíčivosť(v % čistého osiva) | Glycine max | (doba zrelosti: stredne neskorá) Dekabig, Zen, Sapporo, Fukui, Safrana, Nikko, Celior, Giulietta, Paoki | 2 500 | 75 | (doba zrelosti: stredne neskorá až neskorá) Imari, Mariana | 700 | Vicia faba | Divine, Gloria, Maya, Melodie, Victoria | 3 980 | 80 | --------------------------------------------------